สโมสรฟุตบอลซาราเยโว

สโมสรฟุตบอลซาราเยโว (บอสเนีย: Фудбалски клуб  Сарајево / Fudbalski klub Sarajevo) เป็นสโมสรฟุตบอลอาชีพบอสเนีย ตั้งอยู่ที่ซาราเยโว เมืองหลวงของประเทศบอสเนียและเฮอร์เซโกวีนา เป็นหนึ่งในสโมสรที่ประสบความสำเร็จมากที่สุดของประเทศ สโมสรก่อตั้งเมื่อวันที่ 24 ตุลาคม ค.ศ. 1946 และประสบความสำเร็จเป็นอย่างมากในยุคของยูโกสลาเวีย โดยชนะเลิศยูโกสลาฟเฟิสต์ลีก 2 สมัย จบรองชนะเลิศ 2 ครั้ง และอยู่ในอันดับที่ 6 ของตารางคะแนนตลอดกาลของลีกยูโกสลาเวีย สีประจำสโมสรคือสีแดงเลือดหมูและสีขาว สโมสรฟุตบอลซาราเยโวเป็นสโมสรหลักเพียงสโมสรเดียวที่ก่อตั้งหลังยุคสงครามโลกครั้งที่สองที่ตั้งอยู่ในซาราเยโว สโมสรเข้าร่วมยูโกสลาฟเฟิสต์ลีกในฤดูกาล 1948–49 และแข่งขันในลีกสูงสุดเกือบครบทุกฤดูกาล ต่อมาหลังจากที่บอสเนียและเฮอร์เซโกวีนาได้รับเอกราชจากยูโกสลาเวีย สโมสรฟุตบอลซาราเยโวได้กลายเป็นมาเป็นทูตใหญ่ของประเทศ โดยได้เดินทางไปรอบโลกในช่วงระหว่างสงครามบอสเนีย เพื่อกระชับมิตรความสัมพันธ์กับนานาชาติ

ปัจจุบัน ซาราเยโวเป็นหนึ่งในสโมสรใหญ่ของพรีเมียร์ลีกแห่งบอสเนียและเฮอร์เซโกวีนา โดยชนะเลิศบอสเนียนแชมเปียนชิป 5 สมัย (จบรองชนะเลิศ 6 ครั้ง), บอสเนียนคัพ 6 สมัย และบอสเนียนซูเปอร์คัพ 1 สมัย สโมสรอยู่ในอันดับที่ 1 ของตารางคะแนนตลอดกาลของพรีเมียร์ลีกแห่งบอสเนียและเฮอร์เซโกวีนา และยังเป็นสโมสรจากบอสเนียที่เข้าร่วมแข่งขันระดับทวีปมากที่สุด ซาราเยโวเป็นสโมสรที่ได้รับความนิยมมากที่สุดของประเทศ เช่นเดียวกันกับสโมสรคู่ปรับอย่างเซลเยซนิชาร์ ซึ่งนัดที่ทั้งคู่พบกันถูกเรียกว่าซาราเยโวดาร์บี

สโมสรลงเล่นเกมเหย้าที่สนามกีฬาอาซิม เฟร์ฮาทอวิช ฮาเซ ซึ่งตั้งชื่อตามตำนานกองหน้าของสโมสรอย่างอาซิม เฟร์ฮาทอวิช สนามแห่งนี้มีความจุ 34,500 ที่นั่ง นับตั้งแต่เดือนมีนาคม ค.ศ. 2019 เป็นต้นมา สโมสรฟุตบอลซาราเยโวอยู่ภายใต้การดำเนินงานของนักธุรกิจชาวเวียดนามอย่าง Nguyễn Hoài Nam และสโมสรฟุตบอลกองทุนสนับสนุนพรสวรรค์ฟุตบอลเวียดนาม

อ้างอิง

หนังสือ

แหล่งข้อมูลอื่น 

  
 FK Sarajevo at UEFA
 FK Sarajevo at N/FSBiH 
 FKSinfo Archive, history and statistics  

ซ
ซ
ซ
ซาราเยโว